**Основна школа „ Драги Макић “ Бошњане**

**ПОЛУГОДИШЊИ ИЗВЕШТАЈ О РЕАЛИЗАЦИЈИ ШКОЛСКОГ ПРОГРАМА НА КРАЈУ ПРВОГ ПОЛУГОДИШТА ШКОЛСКЕ 2023/24. год.**

У току првог полугодишта школске 2023/24. године одржана су два састанка Стручног актива за развој Школског програма.

|  |  |  |  |
| --- | --- | --- | --- |
| **АКТИВНОСТИ** | **НОСИОЦИ АКТИВНОСТИ** | **ВРЕМЕ РЕАЛИЗАЦИЈЕ** | **НАЧИН РЕАЛИЗАЦИЈЕ** |
| **Дневни ред:**  - Конституисање тима за развој Школског програма и ШРП  - Доношење Акцоног плана рада тима  - Упознавање НВ, ШО са променама Плана и Програма у 4. и 8. разреду  -Усклађеност годишњих и оперативних планова са Школским програмом  - Усвајање новог обрасца за анализу иницијалних тестова  - Подела задужења за праћење Школског програма за ученике од I – VIII разреда за шк.2023/24.годину | Чланови Стручног актива  \*Подељена су задужења за праћење ШП  ГПР, Стручна и Одељењска већа, рад тимова | крај августа и почетак септембра | -усмено  излагање, документација,  евиденција,  записници,  акциони план  спољашњег  вредновања  -анализа на стручним састанцима |
| План рада Стручног већа је усаглашен са Школским програмом | Чланови Стручног актива | септембар | -анализа на стручним састанцима |
| План рада Одељењског већа је усаглашен са Школским програмом | чланови Стручног актива | септембар | -анализа на стручним састанцима |
| Анализа иницијалног тестирања и мере за побољшање резултата | Учитељи и наставници | октобар | Анализе иницијалних тестова радити на новим обрасцима |
| **Дневни ред:**  Праћење реализације Школског програма: успех и дисциплина ученика на крају првог класификационог периода кроз извештаје одељенских већа, стручних већа.  Праћење реализације и осталих активности Школског програма кроз извештаје одељенских већа, стручних већа, наставничког већа, увидом у припреме наставника, увидом у тимове. | Чланови тима, стручни сарадници, директор,Тим за ИО | новембар | усмено  излагање, документација,  евиденција,  записници,  акциони план  спољашњег  вредновања  -анализа на стручним састанцима |

**ЗАКЉУЧАК:**

Школски програм школе је састављен у складу са Законом и садржи све прописане садржаје осим факултативних наставних предмета. Сваком садржају је дат одговарајући значај. Структуиран је тако да сдржи табеларне податке: време, начин место и носиоца остваривања програма. Школским програмом обезбеђује се остваривање наставних планова и програма и потреба ученика и родитеља школе и јединице локалне самоуправе и заснован је на реалним потенцијалима школе. Годишњи план рада донет је у складу са развојним планом и програмом образовања и васпитања. Прецизно и оперативно је утврђено време, место, начин и носиоци остваривања

Анализом усклађености наставних планова и програма и потреба ученика са Школским програмом , утврђено је да Школски програм углавном задовољава потребе ученика али се може допунити новим садржајима.

Наставници су се редовно припремали за наставу - годишњи планови , оперативни или месечни планови рада и индивидуалне припреме за часове наставника, саставни су део педагошке документације наставника.

Ученици осмог разреда, биће тестирани пробним тестовима из српског језика, математике и комбинованим тестом ради припреме за полагање завршног испита.у основном образовању и васпитању. Резултати тестирања анализираће се на нивоу стручних већа.

**МЕРЕ ЗА ПОБОЉШАЊЕ РЕЗУЛТАТА РАДА:**

- Поштовати индивидуалне разлике међу ученицима по начину учења и брзини

напредовања – диференцијације у раду са ученицима

- Организовати припремну наставу за полагање завршног испита од почетка школске године

- Унапредити успех и постигнућа ученика до очекиваног основног, средњег и напредног нивоа.

- Побољшати сарадњу са родитељима како би додатно мотивисали ученике да имају већа постигнућа, бољи успех.

Директор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Андрија Живадиновић